_:n601a5a1deeee45c482ae324231c49d65xb0
<http://schema.org/articleBody>
"Οι «πράσινοι» ανακοίνωσαν την Παρασκευή (17/9) πως εξαντλήθηκαν τα διαθέσιμα εισιτήρια για το 3ο τουρνουά «Παύλος Γιαννακόπουλος», το οποίο ξεκινά απόψε στο ΟΑΚΑ, στη μνήμη του κορυφαίου παράγοντα του Συλλόγου.Οι φίλαθλοί των «πρασίνων», οι οποίοι επιστρέφουν στο ΟΑΚΑ μετά από 1,5 χρόνο, απέδειξαν για ακόμα μία φορά την αγάπη και τον σεβασμό τους στον ιστορικό πρόεδρο του Παναθηναϊκού, τον αείμνηστο Παύλο Γιαννακόπουλο.Επίσης, έφτασε και η ώρα για την επιστροφή του Νεμάνια Νέντοβιτς, αλλά και του Ντάριλ Μέικον. Οι δύο γκαρντ των «πρασίνων» αναμένεται να αγωνιστούν στο 3ο Τουρνουά «Παύλος Γιαννακόπουλος».Ο Ντάριλ Μέικον, ο οποίος είχε υποστεί διάστρεμμα στο φιλικό κόντρα στη Ζενίτ Αγίας Πετρούπολης, συμμετείχε κανονικά στο πρόγραμμα του Παναθηναϊκού στις τελευταίες προπονήσεις και τέθηκε στη διάθεση του Δημήτρη Πρίφτη. Όσον αφορά τον Νεμάνια Νέντοβιτς, ο Σέρβος αναμένεται να πάρει τα πρώτα λεπτά συμμετοχής του μετά την πολύμηνη απουσία του λόγω τραυματισμού και κορωνοϊού. Επίσης, θα γίνει και η παρουσίαση της νέας εμφάνισης του Παναθηναϊκού για τη σεζόν 2021-22.Χωρίς τον Άλεν Σμαΐλαγκιτς, ο οποίος υπέστη διάστρεμμα στο φιλικό Παρτιζάν - Εφές θα παραταχθεί η ομάδα του Ζέλικο Ομπράντοβιτς στο «Παύλος Γιαννακόπουλος».Στον εναρκτήριο αγώνα του τουρνουά, θα αναμετρηθούν η Πρωταθλήτρια Ευρώπης, Αναντολού Εφές με την Ουλμ του Γιάκα Λάκοβιτς (17:00, ΕΡΤ3). Η γερμανική ομάδα πήρε τη θέση της Μακάμπι Τελ Αβίβ, η οποία ταλαιπωρείται από κρούσματα κορωνοϊού.Το πρόγραμμα του 3ου τουρνουά «Παύλος Γιαννακόπουλος»:Σάββατο 18 Σεπτεμβρίου17:00: Αναντολού Εφές – Ουλμ (ΕΡΤ3)20:00: Παναθηναϊκός ΟΠΑΠ – Παρτιζάν Βελιγραδίου (ΕΡΤ2)Κυριακή 19 Σεπτεμβρίου17:00: Μικρός Τελικός (ΕΡΤ3)20:00: Τελικός (ΕΡΤ2)22:00: Απονομές (ΕΡΤ2)"
<https://panathinaikos24.gr/2021/09/18/439416/panathinaikos-apokalyptiria-gia-nea-omada-kai-fanela-kontra-ston-omprantovits/>